jkorsvik/nowiki_second_scrape_merged huggingface dataset:
Sosial integrasjon

Sosial integrasjon er en sosial prosess som innenfor sosiologien defineres som «en prosess som fører til at ulike sosiale enheter (individer, grupper, kulturer, nasjoner) forenes», eller som «samhørigheten mellom samfunnsmedlemmene».Integrering eller integrasjon brukes også om innlemming av innvandrere i majoritetssamfunnet. Integrasjon blir i den sammenhengen brukt som kontrast til assimilering.


== Vertssamfunn ==
Et vertssamfunn er en generell populasjon (i utgangspunktet majoriteten) i et sosialt system. Det kan eksistere flere samfunn i en enkelt stat, og en snakker derfor om «samfunnet» som en helhet - ofte innenfor rammene av en stat. Når samfunn beveger seg fra homogenitet kan det oppstå subkulturer som opptrer i vertssamfunnet. Det blir gjerne først aktuelt å snakke om et vertssamfunn i en kontekst der det eksisterer subkulturer.


== Se også ==
Integrasjon (sosiologi)


== Referanser ==
Norges ambassade i Ankara

Norges ambassade i Ankara ligger i Tyrkias hovedstad Ankara.
Diplomatiske forbindelse ble opprettet i 1925.
1930–1939 Sigurd Bentzon — første sendemann.
1939–1947 Johan Georg Jacob Ræder
1947–1955 Ernest Krogh-Hansen
1956–1962 Ivar Lunde
1962–1966 Peter Martin Anker
1966–1972 Ivar Melhuus
1973–1978 Ditlef Knudsen
1978–1982 Per Thee Nævdal
1982–1987 Per Gulowsen
1987–1992 Nils Bølset
1993–1997 Svein Ole Sæther
1997–2001 Finn Kristen Fostervoll
2001–2006 Hans Wilhelm Longva
2006–2011 Cecilie Landsverk
2011–2016 Janis Bjørn Kanavin
2016–2019 Vegard Ellefsen
2019– Erling Skjønsberg


== Referanser ==
Ramsdalsheitunnelen

Ramsdalsheitunnelen er en veitunnel på grensen mellom Sunnfjord og Kinn kommuner, som ble åpnet i 1945. Tunnelen er en del av gamleveien over Ramsdalsheia, som i 1995 ble erstattet av Naustdalstunnelen. Gamleveien ble sperret med betongklosser på Florøsiden av Ramsdalsheitunnelen for at folk skulle benytte seg av den nye Naustdalstunnelen


== Sommeråpning ==
Fra og med 2006 ble sperringene i tunnelen fjernet, og veien har siden da vært åpen i sommerhalvåret, mellom 15. april og 15. oktober.
Norsk offentlig rett

Norsk offentlig rett er de offentligrettslige regler som gjelder i norsk rett. Norsk offentlig rett omhandler det rettslige forholdet mellom individet og den norske stat og dels det rettslige forholdet mellom de ulike statsmaktene stortinget, regjeringen og domstolene (henholdsvis den lovgivende, den utøvende og den dømmende makt). Sentrale rettsområder innen offentlig rett er norsk statsforfatningsrett, norsk forvaltningsrett, norsk strafferett, norsk prosessrett og samerett.
Før parlamentarismens inntog i Norge i 1884 hadde den utøvende makt (som da var kongen personlig og hans råd) visse domener som Stortinget ikke kunne blande seg inn i (kongelige prerogativer), men med parlamentarismens fremvekst måtte den utøvende makt godta at den ikke kunne utøve makt uten å ha et flertall bak seg i parlamentet.
Norsk privatrett

Norsk privatrett er privatrettslige regler som gjelder i norsk rett. Norsk privatrett omhandler den delen av jussen som regulerer rettsforholdene mellom private, i motsetning til norsk offentlig rett. Med «private» menes både fysiske personer (mennesker) og juridiske personer (for eksempel staten, kommuner, aksjeselskaper, borettslag osv.)
Privatretten inndeles vanligvis i fire store hovedområder: norsk personrett, norsk familierett, norsk arverett og norsk formuerett. Formueretten er det største og mest uensartede rettsområdet av disse fire.
Nordisk mesterskap i troppsgymnastikk 2001

Nordisk mesterskap i troppsgymnastikk 2001 for senior ble arrangert 21. april 2001, i Helsingfors i Finland. Dette mesterskapet var for klubblag, ikke for landslag. 
Konkurranseformen var Euroteam (tilsvarende dagens TeamGym), slik at det konkurreres sammenlagt i frittstående, tumbling og trampett.


== Resultater ==


=== Kvinner ===


=== Herrer ===


=== Mix ===
Gordon Allport

Gordon Willard Allport (født 11. november 1897 i Montezuma, Indiana, USA, død 9. oktober 1967 i Cambridge, Massachusetts, USA) var en amerikansk psykolog, professor i sosialpsykologi ved Harvard University fra 1933 til 1966 og grunnlegger av Allport-skalaen. Han regnes som en av grunnleggerne av humanistisk psykologi.


== Referanser ==


== Litteratur ==
Ian Nicholson: Inventing Personality: Gordon Allport and the Science of Selfhood, American Psychological Association, 2003, ISBN 1-55798-929-X
Peter Glick, John Dovidio, Laurie A. Rudman (red.): On the Nature of Prejudice: Fifty Years After Allport, Blackwell Publishing, 2005, ISBN 1-4051-2750-3
Geir Toskedal

Geir Sigbjørn Toskedal (født 27. april 1954 på Avaldsnes) er en norsk politiker (KrF) og skoleleder. Han var stortingsrepresentant for Rogaland 2013–2017 og 2019–2021, den siste perioden som fast møtende vararepresentant for statsråd Olaug Bollestad.


== Utdanning og tidlig arbeid ==
Toskedal er utdannet allmennlærer med vekt på samfunnsfag, musikk og pedagogikk fra Stord lærarhøgskule, og har en variert yrkesbakgrunn før han ble politiker. Han startet sin yrkeskarriere med mindre arbeidsoppdrag ved Eidsknappen Sildoljefabrikk, Haugesunds Avis, Anker Akkumulator, Karmøy Bilservice og Karmøy kommune. Senere jobbet han deltid som salgssjåfør ved siden av fulltidsjobb som lærer i Karmøy kommune. Interessen for undervisning fortsatte med jobber som lærer og rektor på musikkskoler, folkehøyskoler og kulturskole. Ved siden av fortsatte han karrieren som yrkessjåfør, da særlig som bussjåfør og guide. I en periode på 80-tallet jobbet han også med nærradio og etablering av disse.


== Politisk arbeid ==
Toskedal har siden 1991 representert KrF i kommunestyret i Karmøy i seks valgperioder. Fra 2007 har han også vært fylkestingsrepesentant for partiet i Rogaland.Han representerte Kristelig Folkeparti i Rogaland på Stortinget i valgperioden 2013–17. Han var medlem av kommunal- og forvaltningskomiteen. Fra 22. januar 2019 er han fast møtende vara for landbruks- og matministerOlaug Bollestad. Han ble medlem av Stortingets arbeids- og sosialkomité og senere Stortingets utenriks- og forsvarskomité.


== Referanser ==


== Eksterne lenker ==
(no) Geir Toskedal hos Stortinget 
(no) Geir Toskedal hos Norsk senter for forskningsdata
NM i troppsgymnastikk 1999 (Euroteam)

Se også NM i troppsgymnastikk 1999 (nasjonale klasser)NM i troppsgymnastikk 1999 (Euroteam) ble arrangert 13. mars 1999, i Oslo.
Konkurranseformen Euroteam tilsvarende dagens TeamGym, slik at det konkurreres sammenlagt i gymmix (frittstående), tumbling og trampett.


== Resultater, senior ==


=== Kvinner ===


=== Herrer ===


=== Mix ===


== Resultater, junior ==


=== Kvinner ===
Hans-Jacob Augestad

Hans-Jacob Augestad (født 21. september 1949) er en norsk håndballspiller. Han spilte 34 kamper og scoret 35 mål for Norges herrelandslag i håndball.
Augestad representerte håndballklubben Kolbotn Idrettslag.


== Eksterne lenker ==
(en) Hans-Jacob Augestad – Norges Håndballforbund 
Spillerstatistikk for Hans-Jacob Augestad hos Handball.no
Gjesting (andre betydninger)

Gjesting kan sikte til:

Roaming, tilgang til annen teleleverandørs nett
Veitsle, fritt underhold for kongen og følget hans når de var ute på reise
Karianne Tung

Karianne Oldernes Tung (født 21. januar 1984) er en norsk politiker fra Rissa i Trøndelag. Hun var fra 2013 til 2017 stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen.Før valget i 2013 hadde Tung åtte år bak seg i kommunestyret i Rissa og seks år fra fylkestinget i Sør-Trøndelag. På fylkestinget var hun leder for opplæringskomiteen.


== Referanser ==


== Eksterne lenker ==
(no) Karianne O. Tung hos Stortinget 
(no) Karianne O. Tung hos Norsk senter for forskningsdata
Lauritz Grønvold

Lauritz Grønvold (født 17. august 1891 i Modum, død 6. desember 1971) var en norsk diplomat.Han var sønn av Christian Wilhelm Grønvold (1856–1925) og Petrea Müller (Kate) Klaveness (1862–1951), i 1932 gift med Valborg (Lilli) Nancy Scheel (1911–1986) som var datter av diplomaten Arne Scheel, se Scheel og Klaveness (slekt). Hans tvillingsøster Nina Grønvold (1891–1924) var gift med lege og forfatter Alex Brinchmann og ble mor til sceneinstruktøren Arild Brinchmann. Hans farbror, Hans Aimar Mow Grønvold (1846-1926), var det nye kongehusets første kabinettsekretær. 
Etter examen artium 1909 og cand.jur. 1914 ble han edsvoren fullmektig og gikk inn i utenriksjenesten året etter.


== Posteringer ==
1915 sekretær Utenriksdepartementet
1918 2. legasjonssekretær ved legasjonen i Petrograd, Russland
1919 1. legasjonssekretær ved legasjonen i Paris
1922–1928 legasjonssekretær og chargé d'affaires ved legasjonen i Tokyo som ble styrt fra legasjonen i Peking der minister Johan Fredrik Michelet holdt til
1928–1931 konstituert generalkonsul i Shanghai, Kina
1931–1933 legasjonsråd ved legasjonen i Berlin der svigerfaren Arne Scheel var minister
1935 legasjonsråd ved legasjonen i Paris
1938 byråsjef Utenriksdepartementet
1945 generalkonsul Antwerpen
1946–1949 generalkonsul i Rotterdam
1950–1959 minister ved legasjonen i Warszawa


== Utgivelser ==
Lauritz Grønvold (1946). Japan, krigerens og blomsterelskerens land. Dreyer. 


== Premier ==
R.i St. Olavs Orden i 1937
K." Jap. Opg. S. O., Den oppadstigende sols orden fra Japan
K.^ J. h. sk. O., Den hellige skatts orden fra Japan
Off. Rum. Kr. O., Romanias kroneorden
Off. F. Æ. L. Æreslegionen fra Frankrike


== Referanser ==
NM i troppsgymnastikk 1999 (nasjonale klasser)

Se også NM i troppsgymnastikk 1999 (Euroteam)NM i troppsgymnastikk 1999 i nasjonale klasser ble arrangert 17. april 1999, i Stavern.
I konkurranseformen nasjonale klasser konkurrerer lagene i gymmix (frittstående), tumbling og trampett som separate konkurranser, i motsetning til Euroteam (TeamGym), der det konkurreres sammenlagt.
Det var ikke kjønnsinndelte klasser i dette NM, dette ble innført i nasjonale klasser først i 2011.


== Resultater, senior ==


=== Gymmix (frittstående) ===


=== Tumbling ===


=== Trampett ===


== Resultater, junior ==


=== Tumbling ===


=== Trampett ===
Vergemålsloven

Vergemålsloven kan vise til følgende:

Vergemålsloven (1927)
Vergemålsloven (2010)
EM i troppsgymnastikk 1998

Europamesterskapet i troppsgymnastikk 1998 for senior ble arrangert 21. - 24. mai 1998, i Odense i Danmark. Dette mesterskapet var for klubblag, ikke for landslag.
Konkurranseformen var Nordisk klasse (tilsvarende dagens TeamGym), slik at det konkurreres sammenlagt i gymmix (frittstående), tumbling og trampett.


== Resultater ==


=== Mix ===


=== Kvinner ===


=== Herrer ===
Liv Rockefeller

Liv Rockefeller (født Liv Coucheron Torp 4. august 1916, død 14. april 1969) Thor Heyerdahls første kone og reisefelle på Heyerdahls første reise til Polynesia i 1936.
Hun møtte Heyerdahl mens hun studerte økonomi ved Universitetet i Oslo. De giftet seg julaften 1936, og neste dag var de på vei til Marquesasøyene. Planen var å bosette seg der, men idyllen og idealismen ble etter noen måneder overskygget av realitetens troperegn og sykdommer, og etter ett år returnerte de til Norge. Kort tid etter ble sønnene Thor jr. og Bjørn født.
Etter krigens slutt hjalp hun til å organisere «Kon-Tiki»-ekspedisjonen, men livet i rampelyset, som ble en naturlig konsekvens av forberedelsene, passet henne dårlig. Hun ønsket dessuten ikke å leve i Thor Heyerdahls skygge, ei heller å «stå i veien for hans skjebne», og ekteskapet endte med skilsmisse kort tid før «Kon-Tiki» ble sjøsatt.
I 1956 giftet hun seg med den amerikanske eventyreren og forfatteren James Stillman Rockefeller jr., sønn av roeren James Stillman Rockefeller. Etter å ha bodd i Norge i seks år, og fått barnene Liv og Ola, bosatte de seg i Maine i USA. Her ble de boende til Liv døde som følge av føflekkreft i 1969.


== Referanser ==
NM i troppsgymnastikk 1998

NM i troppsgymnastikk 1998 ble arrangert 24. - 28. juni 1998, i Oslo. Arrangør var Oslo Turnforening.
Det ble konkurrert i:

Nasjonale klasser - gymmix (frittstående), tumbling og trampett som separate konkurranser
Euroteam (tilsvarende dagens TeamGym) -  sammenlagt konkurranse i gymmix (frittstående), tumbling og trampettDet var ikke kjønnsinndeling i nasjonale klasser i dette NM, dette ble innført i nasjonale klasser først i 2011.


== Resultater, Euroteam ==


=== Kvinner ===


=== Herrer ===


=== Mix ===


== Resultater, nasjonale klasser ==


=== Gymmix (frittstående) ===


=== Tumbling ===


=== Trampett ===
NM i troppsgymnastikk 1997 (Nordisk klasse)

Se også NM i troppsgymnastikk 1997 (nasjonale klasser)NM i troppsgymnastikk 1997 i Nordisk klasse ble arrangert 7. - 9. februar 1997, i Molde. Arrangør var Molde Turnforening.
Konkurranseformen Nordisk klasse tilsvarende dagens TeamGym, slik at det konkurreres sammenlagt i gymmix (frittstående), tumbling og trampett.


== Resultater ==


=== Kvinner ===


=== Herrer ===


=== Mix ===
Innkjøp

Innkjøp omfatter aktiviteter i forbindelse med anskaffelse av varer og tjenester fra eksterne kilder. Målet er at varen og tjenesten dekker et behov, og at det kjøpes inn til best mulige betingelser og samtidig tilfredsstiller krav til kvalitet, kvantitet og tilgjengelighet. Bedrifter og offentlige virksomheter gjennomfører sine innkjøp med definerte prosesser for å sikre optimal konkurranse i markedet og for å unngå juks.
Innkjøp er prosessen med å identifisere leverandører av varer og tjenester bedriften trenger, i den hensikt å skaffe seg tilgang til disse nødvendige eksterne ressursene på forretningsmessige, bærekraftige og etiske betingelser. Prosessen er en trinnvis beslutningsmodell, og kan deles opp i forberedende, gjennomførende og oppfølgende tiltak. Mest fokusert i faglitteraturen er arbeidet med forhandlinger og kontrakt. 
Det er mange måter å organisere innkjøp på, avhengig av hvordan virksomheten er innrettet. Bedrifter med produksjon av varer har fokus på kjøp av komponenter og råvarer til produksjonsprosessen, dette er ofte den største kostnadsposten og er derfor planstyrt. Bedrifter som utelukkende selger rådgiving – rene kunnskapstjenester – bruker en mindre del av budsjettet på innkjøp. Når det offentlige skal kjøpe infrastruktur skjer det gjennom prosjekter der eksterne entreprenører utfører arbeidet på vegne av oppdragsgivere. Prosjektinnkjøp skiller seg fra annet innkjøp ved at det er unike oppdrag som vanskelig lar seg standardisere, hvor målet er å skape «varige» verdier. Man setter opp en ny organisasjon for hvert prosjekt og verdiskapingen – og betalingen – skjer over tid. 
Innkjøpsprosesser styres vanligvis gjennom sekvensielle steg der foregående arbeid danner grunnlag for beslutninger for neste steg. Prosessen er egentlig ikke ferdigstilt før garantier er utløpt eller andre avtalte ytelser er levert. Ved gjenkjøp kjøper bedriften samme eller lignende vare fra den tidligere benyttede leverandøren. Større risiko er det å kjøpe en ny vare fra en leverandør man ikke har tidligere erfaring med. 
Det skal foreligge avtaler for alle kjøp, og som regulerer de juridiske og kommersielle betingelsene som er avtalt, og som beskriver de tekniske forutsetningene for leveransen. Det er avtalefrihet mellom bedrifter (B2B) men mange bransjer har funnet det hensiktsmessig å lage kontraktstandarder. Ved å anvende standard kontrakter vil partene (kjøper og selger) kjenne seg igjen og enklere bedømme hvilken risiko kontrakten medfører.
Risiko i kontraktsforhold er knyttet til hendelser som ingen av partene har planlagt for eller ønsket. Et eksempel kan være at entreprenøren som graver ny vannledning for kommunen uforvarende støter på fjell i grunnen, og må sprenge mer enn budsjettert. Dette medfører lengre tid for gjennomføring og økte kostnader. Spørsmålet i slike saker blir som regel hvem som egentlig har ansvar for dette, og som må dekke de ekstra kostnadene. Partenes oppdragsrisiko fremkommer av sammenhengen mellom beskrivelse av oppdraget og valg av prisformat, etter den såkalte pristrekant-modellen. 


== Referanser ==
Serendipitet

Serendipitet er en utilsiktet oppdagelse, en positiv overraskelse ved søken etter noe annet. Ordet er en fornorsket variant av det engelske serendipity som ble skapt av den britiske forfatteren Horace Walpole i et brev til Horace Mann i 1754: «Denne oppdagelsen er visselig nesten av den typen jeg kaller serendipitet, et meget uttrykksfullt ord.» Ordet hadde sin opprinnelse i det han kalte en «enfoldig saga med navnet Tre prinser fra Serendip; … [disse gjorde] noen ganger, gjennom tilfeldigheter og skarpsindighet, oppdagelser av slikt de ikke var ute etter». Walpole henviste til en persisk fabel om tre prinser fra Serendip, et gammelt persisk navn på Sri Lanka, som stadig gjør oppdagelser.
Ordet ble opprinnelig brukt for å betegne evnen til å dra nytte av funn som man tilfeldig har kommet over i jakten på noe annet. I dag benyttes det også ofte om selve gjenstanden for oppdagelsen.
Norske synonymer kan være «(tilfeldig) griseflaks», «lykketreff», «vitenskapsflaks», «tilfeldighetshell» og «snubleflaks».


== Eksempler ==
Bill Bryson sa fra seg en frilanserjobb der han skulle skrive en artikkel om rare sammentreff. Men samme dag da han dro til sin faste jobb på Times, tok han en kikk på noen brukte bøker som var til salgs. Det første han fikk øye på, var en bok som het Remarkable true conincidences. Ikke bare inneholdt den akkurat det stoffet han var på jakt etter, men det første sammentreffet handlet om en mann som også het Bryson.
Den skotske mikrobiologen Alexander Fleming fant i 1928 en uvasket bakteriekultur som det hadde begynt å vokse mugg på, da han kom tilbake til laboratoriet etter en ferie. Han la merke til at bakteriene ikke vokste rundt muggkoloniene. Han konkluderte med at mugget avga et bakteriedrepende stoff og oppdaget dermed penicillinet.
Andre legemidler har blitt oppdaget gjennom serendipitet, gjennom iakttagelse av positive bivirkninger. Karen Wenckebach iakttok at en pasient fra Java som tok kinin mot malaria, fikk mindre besvær med hjerteklapp.
En isselger gikk på begynnelsen av 1900-tallet tom for tallerkner til å servere isen på, og søkte et alternativ. I boden ved siden av ble den syriske delikatessen zalabia, en slags hard vaffel, solgt. Denne ble rullet sammen, og iskremkjeksen var dermed oppfunnet.
Ved studier av elektriske utladninger i et glassrør dekket av sort papir oppdaget Wilhelm Conrad Röntgen i 1895 et merkelig lysglimt fra noe papir et stykke fra røret. Han kom på at ladningen avga en form for stråling (senere kalt røntgenstråling), som kunne passere gjennom ulike former for materie og også påvirke fotografiske plater.
Whiskydestilleriet Ardbeg kom til å blande innholdet i sine egne whiskyfat med single malt whisky med et annet destilleris single malt whisky. Blandingen viste seg å være vellykket og ble tappet på flasker og solgt under navnet Serendipity.
Oppfinnelsen av post-it-lapper skal ha skjedd som følge av et mislykket forsøk på å lage superlim.
Kosmisk bakgrunnsstråling, et av de sentrale bevisene for Big Bang-modellen, ble påvist gjennom det oppdagerne kaller et uhell. Konseptet ble teorisert på 1940-tallet, men dette uhellet var det første beviset for konseptet.


== Referanser ==
Spektralanalyse

Spektralanalyse, eller frekvensanalyse, er ulike metoder for å finne den spektrale sammensetningen av forskjellige signaler. Signalene man analyserer kan være temporale, spatiale eller ha andre betydninger. De kan være endimensjonale, eller flerdimensjonale. De kan være kontinuerlige eller diskrete, men de fleste moderne metodene sampler kontinuerlige signaler før de blir analysert.
Man skiller mellom ikke-parametriske metoder, som filterbanker og metoder som bygger på lineære transformer og parametriske metoder.
Typiske eksempler på ikke-parametriske metoder er

Korrellogram
Periodogram
Bartlett
Blackman-Tukey
Welch.Typiske eksempler på parametriske metoder er: 

Levinson-Durbin-autokorrelasjon
Yule-Walker spektralanalyse
Burg spektralanalyse.Når signalet som skal analyseres ikke er stasjonært, er det nødvendig å benytte en eller annen form for korttidsspektralanalyse.


== Se også ==
Spektrumanlysator
Krysspektum
Waveletanalyse
Tid-frekvensanalyse
Korona (meteorologi)

En korona i meteorologi er en sirkel rundt solen eller månen skapt av diffraksjon av lys av små vanndråper (og noen ganger små iskrystaller) i en sky. 
Koronaen består av flere konsentriske fargeringer rundt jordlegemet og en sentral lys glorie. Vinkelstørrelsen på koronaen er avhengig av diameteren på skydråpene. Små dråper skaper lyse koronaer. Koronaer skiller seg fra haloer ved at haloene blir skapt av refraksjon (og ikke diffraksjon) fra relativt store iskrystaller i stedet for små. Rødaktige farger dekker alltid den ytre delen av koronaen.


== Galleri ==

		
		
		
		


== Eksterne lenker ==
Forklaring og bildegalleri
Peter Goldreich

Peter Goldreich (født 14. juli 1939 i New York City i New York) er en amerikansk astrofysiker hvis forskning fokuserer på himmelmekanikk, planetringer, helioseismologi og nøytronstjerner.  Han er Lee DuBridge Professor i astrofysikk og planetarisk fysikk California Institute of Technology. Siden 2005 har han også vært professor ved Institute for Advanced Study i Princeton i New Jersey.  Asteroiden 3805 Goldreich er oppkalt etter ham.


== Referanser ==


== Eksterne lenker ==
Offisielt nettsted 
(en) Peter Goldreich – kategori av bilder, video eller lyd på Commons 
Goldreichs nettside hos Institute for Advanced Study (engelsk)
Filosofiåret 1622

Filosofiåret 1622 er en oversikt over hendelser, utgivelser og personer med tilknytning til filosofi i 1622.


== Hendelser ==


== Publikasjoner ==


== Fødsler ==
24. februar – Johannes Clauberg, tysk teolog og filosof (død 1665)
17. april – Thomas Vaughan, filosof fra Wales  (død 1666)
27. august – Jakob Thomasius, tysk filosof (død 1684)
21. september – Yamaga Sokō, japansk filosof (død 1685)
Andreas Kempe, svensk filosof og filolog (død 1689)


== Dødsfall ==
Francisco Sanches, portugisisk lege, filosof og matematiker (født 1550)
		


== Se også ==
Filosofi på 1600-tallet
Radiookkultasjon

Radiookkultasjon (RO) er en fjernmålingsteknikk brukt for måling av de fysiske egenskapene til en planets atmosfære. Den avhenger av påvisning av en endring i et radiosignal når den passerer gjennom planetens atmosfære, det vil si den okkulteres av atmosfæren. Når elektromagnetisk stråling passerer gjennom atmosfæren, brytes den. Størrelsen av denne brytningen avhenger av gradienten av refraktivitet normalt på banen, som i sin tur avhenger av graden av tetthet og innhold av vanndamp.
Anders Bals

Anders Johansen Bals (født 4. juni 1973) er en norsk journalist og politiker for Høyre. Fra oktober 2013 til november 2014 var han statssekretær for kommunal- og moderniseringsminister Jan Tore Sanner i Erna Solbergs regjering med spesielt ansvar for samiske saker. Han har også erfaring fra reindrift.


== Referanser ==


== Eksterne lenker ==
(no) Anders Bals hos Norsk senter for forskningsdata
Filosofiåret 1665

Filosofiåret 1665 er en oversikt over hendelser, utgivelser og personer med tilknytning til filosofi i 1665.


== Hendelser ==


== Publikasjoner ==


== Fødsler ==


== Dødsfall ==
31. januar – Johannes Clauberg, tysk teolog og filosof (født 1622)
11. juni – Kenelm Digby, engelsk filosof (født 1603)
Filosofiåret 1666

Filosofiåret 1666 er en oversikt over hendelser, utgivelser og personer med tilknytning til filosofi i 1666.


== Hendelser ==


== Publikasjoner ==


== Fødsler ==
21. mars – Ogyū Sorai, japansk neokonfuciansk filosof (død 1728)
12. november – Mary Astell, engelsk feministisk forfatter og retoriker (død 1731)


== Dødsfall ==
27. februar – Thomas Vaughan, filosof fra Wales (født 1622)


== Referanser ==